OpenLLM-France/wikimedia huggingface dataset:
# Tourcoing

Tourcoing (neerlandès: Toerkonje, en picard: Tourtchuin), és un municipi francès, situat al departament del Nord i a la regió dels Alts de França. L'any 2006 tenia 92.357 habitants. Limita al nord-oest amb Roncq, al nord amb Neuville-en-Ferrain, al nord-est amb Mouscron, a l'oest amb Bondues, a l'est amb Wattrelos, al sud-oest amb Mouvaux, al sud amb Wasquehal i Croix i al sud-est amb Roubaix.
Està situat en una plana i compta amb diversos torrents que l'abasteixen d'aigua. Està previst reobrir el seu canal a la navegació en 2008.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 12.110 | 11.380 | 11.999 | 14.661 | 17.973 | 19.966 | 22.503 | 26.834 | 27.615 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 29.646 | 33.498 | 38.262 | 43.322 | 48.634 | 51.895 | 58.008 | 65.477 | 73.353 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 79.243 | 81.671 | 82.644 | 78.600 | 81.379 | 81.972 | 78.393 | 76.080 | 83.416 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 89.258 | 98.755 | 102.239 | 96.908 | 93.765 | 93.540 | - | - | - |
| 2019 | - | - | - | - | - | - | - | - |

## Història

La primera menció de Tourcoing és la d'una donació del 1080. Des del començament es distingeix per la qualitat del seu tèxtil, que obté un reconeixement reial en 1360. Com altres poblacions de la zona, es veu immersa en les guerres de religió que provoca la Reforma protestant i que desemboquen en conflictes territorials.
Des del 1668 pertany definitivament a França. Amb la Revolució industrial augmenta la seva influència, sempre basada en el tèxtil. L'alcalde Gustave Dron endega una sèrie de reformes socials per fer front a les exigències del segle xix. Al segle xx, la ciutat és ocupada pels alemanys en les dues Guerres Mundials i pateix una forta crisi econòmica, encara no superada

## Cultura

Com a monuments, destaquen l'església neogòtica de Saint Christophe, ampliada des del segle xv al XIX; l'ajuntament; el campanar i l'hospici, de regust neoclàssic.

## Administració

Llista d'alcaldes :
| Període | Identitat | Partit |
| 1947-1959 | Louis Paris | socialista |
| 1959-1977 | René Lecocq | gaullista |
| 1977-1979 | Guy Chatiliez | PS |
| 1979-1983 | Maurice Devloo | PS |
| 1983-1989 | Stéphane Dermaux | UDF |
| 1989-2008 | Jean-Pierre Balduyck | PS |
| 2008- | Michel-François Delannoy | PS |

## Agermanaments

Tourcoing ha signat pactes d'agermanament amb les següents localitats:
* Berlín
* Biella
* Bottrop
* Guimarães
* Jastrzębie Zdrój
* Mouscron
* Mühlhausen
* Rochdale
* Biskra

## Personatges il·lustres

* Jules Watteeuw (1849-1947), poeta picard
* Albert Roussel (1869-1937), compositor
* Marcel Lefebvre (1905-1991), missioner reformista
* Brigitte Lahaie (1955), actriu
* Jean-Marc Degraeve (1971), jugador d'escacs
# Antíoc (metge)

Antíoc (en llatí Antiochus, en grec antic Ἀντίοχος) era un metge que segurament vivia a Roma al segle ii.
Galè en fa referència, i diu que mercès al seu règim alimentari va prescindir dels medicaments i podia caminar i receptar encara als 80 anys i visitava als malalts a peu. Aeci i Paule Egineta citen una recepta que podria ser d'aquest metge, però segurament era de Antíoc Filomètor.

## Referències

* ↑ [https://quod.lib.umich.edu/m/moa/acl3129.0001.001/210?rgn=full+text;view=image;q1=Anti+ochus+Philome+torSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 195. ]
# Espuri Metili

Espuri Metili (en llatí Spurius Metilius) va ser tribú de la plebs l'any 416 aC. Formava part de la gens Metília, que havien emigrat d'Alba Longa.
Durant el seu període va presentar una rogatio al senat romà, per noves assignacions de terres públiques al poble més necessitat, però la llei va ser vetada pels seus col·legues al tribunat.

## Referències

* ↑ Titus Livi. Ab Urbe Condita IV,48
# Rasa del Clot de les Carboneres

La Rasa del Clot de les Carboneres és un torrent afluent per la dreta de la Riera de Barrina, al Solsonès i al Bages.

## Termes municipals que travessa

Des del seu naixement, la Rasa del Clot de les Carboneres passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de la Molsosa | 1.379 | 60,01% |
| Per l'interior del municipi de Sant Mateu de Bages | 919 | 39,99% |

## Xarxa hidrogràfica

La xarxa hidrogràfica de la Rasa del Clot de les Carboneres està constituïda per 10 cursos fluvials que sumen una longitud total de 8.169 m.

### Distribució municipal

El conjunt de la xarxa hidrogràfica de la Rasa del Clot de les Carboneres transcorre pels següents termes municipals:

### Territori PEIN

La part de la conca que es troba dins el terme municipal de Sant Mateu de Bages forma part del PEIN de la Serra de Castelltallat.

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Muntanyes Ita

Les Muntanyes Ita són un petit grup muntanyós situat al centre del districte de Sylhet a Bangladesh. Cobreix una superfície aproximada de 127 km² i el seu punt més alt és a uns 95 metres. Antigament les muntanyes estaven cobertes per una jungla molt densa, però la introducció del cultiu del té va convertir la zona en camps d'aquest cultiu.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Rodin (cràter)

Rodin és un cràter d'impacte en el planeta Mercuri de 230 km de diàmetre. Porta el nom de l'escultor francès Auguste Rodin (1840-1917), i el seu nom va ser aprovat per la Unió Astronòmica Internacional el 1976.
Es troba al nord dels cràters Abu Nuwas i Moliere, i a l'est del cràter Ts'ai Wen-chi. A l'interior de Rodin hi ha dos petits cràters secundaris, un a l'est del centre i l'altre al nord. La vora és circular excepte on es trenca en dos llocs, cap al nord i al sud.

## Referències

* ↑ «Rodin». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].

## Vegeu també

* Llista de cràters de Mercuri
# Papillion

Papillion és una població dels Estats Units a l'estat de Nebraska. Segons el cens del 2008 tenia 23.739 habitants.

## Demografia

Segons el cens del 2000, Papillion tenia 16.363 habitants, 5.505 habitatges, i 4.337 famílies. La densitat de població era de 1.515,1 habitants per km².
Dels 5.505 habitatges en un 46% hi vivien nens de menys de 18 anys, en un 67,3% hi vivien parelles casades, en un 8,8% dones solteres, i en un 21,2% no eren unitats familiars. En el 17,4% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,3.
Per edats la població es repartia de la següent manera: un 31,6% tenia menys de 18 anys, un 8,2% entre 18 i 24, un 30,2% entre 25 i 44, un 22% de 45 a 60 i un 8% 65 anys o més.
L'edat mediana era de 34 anys. Per cada 100 dones de 18 o més anys hi havia 92,3 homes.
La renda mediana per habitatge era de 63.992$ i la renda mediana per família de 70.737$. Els homes tenien una renda mediana de 45.678$ mentre que les dones 27.984$. La renda per capita de la població era de 24.521$. Aproximadament el 2,5% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Papillion». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Papillion». American Fact Finder. Oficina del Cens dels Estats Units, 12-01-2010.
# Tambores

Tambores és una localitat de l'Uruguai ubicada al nord-oest del departament de Tacuarembó, sobre el límit amb els departaments de Salto i Paysandú.
Es troba a 236 metres sobre el nivell del mar. Té una població aproximada de 1.720 habitants, dels quals 1.180 són a Paysandú i 540 a Tacuarembó. La ciutat de Paysandú es troba a 200 quilòmetres i la capital del departament, Tacuarembó, es troba a 40 quilòmetres al sud d'aquesta urbanització.
Es diu que l'origen de la paraula Tambores és per la forma de tambor que tenen els seus turons. Segons la llegenda, quan el vent passava fort per allí se sentien com repics de tambors.

## Referències

* ↑ «Cens 2004 del Departament de Paysandú» (XLS) (en castellà). INE, 2004. Arxivat de l'original el 2012-03-14. [Consulta: 23 octubre 2011].
* ↑ «Cens 2004 del Departament de Tacuarembó» (XLS) (en castellà). INE, 2004. Arxivat de l'original el 2012-03-29. [Consulta: 23 octubre 2011].
Viccionari
# Tourbillon FC

El Tourbillon FC és un club de futbol de la ciutat de N'Djamena, Txad. Els seus colors són el blau i el blanc.

## Palmarès

* Lliga txadiana de futbol:
       1987, 1991, 1997, 2000, 2001, 2010
* Copa txadiana de futbol:
       1987, 1989, 2008
* Supercopa txadiana de futbol:
       2008

## Referències

* ↑ «Un comité prépare les compétitions internationales : Le staff technique des Sao est remanié – Le Progrès N° 1968 du 26 mai 2006». [Consulta: 30 desembre 2018].
* ↑ «La refondation de Tourbillon FC!», 07-01-2013. [Consulta: 30 desembre 2018].
* ↑ «Chad N'Djamena Premier Division 2010 Historical Data». crankshaw-sports-stats.com/leagues/central_africa/chad/premiere_division_1.html. [Consulta: 9 abril 2019].
* ↑ Raja Casablanca – Tourbillon 10–1
* ↑ «Chad - List of Champions». RSSSF. [Consulta: 16 agost 2019].
* ↑ «Chad - List of Cup Winners». RSSSF. [Consulta: 16 agost 2019].
# Amolops assamensis

Amolops assamensis és una espècie d'amfibi anur del gènere Amolops de la família Ranidae. Va ser descobert en 2008 en Mayeng Hill Reservi Forest, Kamrup District, Assam en el nord-est de l'Índia.
# Rodin (pel·lícula)

Rodin és una pel·lícula dramàtica del 2017 dirigida per Jacques Doillon. Va ser seleccionat per competir per la Palma d'Or a la secció de competició principal al Festival de Canes 2017. La pel·lícula va rebre crítiques generalment negatives dels principals agregadors d'enquestes. S'ha doblat i subtitulat al català.

## Repartiment

* Vincent Lindon com a Auguste Rodin
* Izïa Higelin com a Camille Claudel
* Séverine Caneele com a Rose Beuret
* Bernard Verley com a Victor Hugo
* Anders Danielsen Lie com a Rainer Maria Rilke
* Arthur Nauzyciel com Paul Cézanne
* Laurent Poitrenaux com a Octave Mirbeau
* Olivier Cadiot com a Claude Monet
* Edward Akrout com Edward Steichen

## Referències

* ↑ «The 2017 Official Selection». Cannes Film Festival, 13-04-2017. [Consulta: 13 abril 2017].
* ↑ Winfrey, Graham. «2017 Cannes Film Festival Announces Lineup: Todd Haynes, Sofia Coppola, Twin Peaks and More». IndieWire. Penske Business Media, 13-04-2017. [Consulta: 13 abril 2017].
* ↑ «Rodin (2018)». Rotten Tomatoes. Fandango Media. [Consulta: 3 gener 2021].
* ↑ «Rodin Reviews». Metacritic. CBS Interactive. [Consulta: 27 agost 2018].
* ↑ «Rodin». Goita què fan, ara!. [Consulta: 31 maig 2023].
# Rio Lobo

Rio Lobo és un western del 1971 protagonitzat per John Wayne. La pel·lícula va ser l'última dirigida per Howard Hawks, amb un guió de Leigh Brackett. La cinta es va rodar en Technicolor amb un temps de 110 minuts. La partitura musical va ser composta per Jerry Goldsmith i es va rodar a Cuernavaca en l'estat mexicà de Morelos i a Tucson, Arizona.
Va ser la tercera pel·lícula en una trilogia dirigida per Hawks que es basen en la idea d'un xèrif que defensa la seva oficina en contra d'un bel·ligerant proscrit a la ciutat: les altres dues pel·lícules van ser: Rio Bravo (1959) i El Dorado (1966), també protagonitzades per John Wayne. La pel·lícula és una nova declinació del canemàs de Rio Bravo: terratinent dèspota, ciutat terroritzada, presó assetjada, justicier envellit... però aquesta versió és més allunyada que El Dorado del mateix Howard Hawks. Introdueix un nou ingredient: la Guerra de Secessió. Aquesta guerra fratricida acabada, els personatges, una vegada desmobilitzats, penen per trobar les seves marques. Els rancors no han callat amb la pau, la violència i la impunitat subsisteixen. El saber fer guerrer sura i la conclusió de la pel·lícula és d'una certa amargor. Rio Lobo és l'última pel·lícula de Howard Hawks. En el moment del rodatge, la pel·lícula es titulava San Timoteo.
Ha estat doblada al català.

## Argument

A finals de la Guerra Civil Americana, un grup de sudistes comandats pel capità Pierre Cardona es dedica a robar els carregaments d'or que transporta l'exèrcit ianqui.

## Repartiment

* John Wayne
* Jorge Rivero
* Jennifer O'Neill
* Christopher Mitchum
* Jack Elam
* Victor French
* Susana Dosamantes
* Sherry Lansing
* David Huddleston
* Mike Henry
* Bill Williams
* Jim Davis
* Robert Donner
* Hank Worden
* George Plimpton
* Peter Jason
* Edward Faulkner

## Referències

* ↑ esadir.cat. Rio Lobo. esadir.cat.
* ↑ «Rio Lobo». The New York Times.
# Resolució 2318 del Consell de Seguretat de les Nacions Unides

La Resolució 2318 del Consell de Seguretat de les Nacions Unides fou adoptada per unanimitat el 15 de novembre de 2016. El Consell va estendre el mandat de la Força Provisional de Seguretat de les Nacions Unides per a Abyei (UNISFA) durant mig any fins al 15 de maig de 2017.

## Contingut

El Consell va encoratjar al Sudan i a Sudan del Sud a millorar les seves relacions bilaterals i va demanar mesures per augmentar la confiança dels grups de població d'Abyei. Era important que organitzacions com el Mecanisme de Vigilància de Fronteres Conjuntades i el Comitè de Demarcació Fronterera Conjuntes continuessin reunint-se regularment i seguissin supervisant la Zona de Fronteres Demilitaritzades Segures, inclosa la zona de 14 Milles. Tanmateix, continuava retardant-se l'establiment d'una força governamental i policial a Abyei i un acord sobre l'estatut final de la regió. Les tensions intracomunitàries a la zona es mantenien fortes.

## Referències

* ↑ Nacions Unides. «SC extends mandate of interim security force for Abyei, recognizing situation as serious threat to international peace», 15-11-2016.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Resolució 2316 del Consell de Seguretat de les Nacions Unides

La Resolució 2416 del Consell de Seguretat de les Nacions Unides fou adoptada per unanimitat el 9 de novembre de 2016. El Consell va renovar el consentiment donat als països membres des de 2008 per combatre la pirateria a la costa de Somàlia durant un any.

## Contingut

Gràcies als esforços conjunts de països, organitzacions i empreses, el nombre d'atacs i segrestos per part dels pirates ha anat disminuint constantment des del 2011. Tanmateix, aquesta pirateria continuava representant una amenaça per al lliurament d'ajuda humanitària a Somàlia i la regió, així com a l'enviament comercial i pesquer a la regió. A més, també hi havia preocupacions sobre la pesca il·legal a les aigües territorials de Somàlia, que implicava una pèrdua d'ingressos i podrien causar disturbis a les zones costaneres del país.
A causa de la limitada legislació de Somàlia i la capacitat de la justícia, els sospitosos solien ser alliberats sense haver-los jutjat. Per tant, Somàlia demanava una vegada més ajuda internacional en la lluita contra la pirateria a la seva costa. Països com Kenya, Maurici, Tanzània i les Seychelles van jutjar pirates als seus tribunals. La Unió Europea, la Unió Africana, l'OTAN, la SADC i països com Xina, Iran, Japó, Corea del Sud i Rússia van tenir missions marítimes contra la pirateria a la regió.
La missió EUCAP Nestor també treballava per enfortir les capacitats marítimes de Somàlia, fins i tot mitjançant l'establiment d'una guàrdia costanera. La investigació sobre figures clau en les xarxes criminals darrere de la pirateria havia de continuar.
Els països i organitzacions regionals que podien fer-ho van rebre nou consentiment durant dotze mesos més per continuar participant en la lluita contra la pirateria, cooperar per jutjar pirates i compartir informació sobre ells. També es va demanar als països que criminalitzessin la pirateria i consideressin la persecució de pirates detinguts davant la costa de Somàlia.

## Referències

* ↑ Nacions Unides. «SC unanimously adopts resolution 2316, renewing authorization for international naval forces to combat piracy off Somali coast», 09-11-2016.

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Espuri Larci Flavus

Espuri Larci Flavus (llatí: Spurius Lartius Flavus) va ser un magistrat romà dels segles VI i V aC. Formava part de la gens Làrcia, una família romana d'origen etrusc.
Va ser elegit cònsol l'any 506 aC junt amb Tit Hermini Aquilí. Dionís d'Halicarnàs diu que del seu consolat no hi ha cap record i Titus Livi ni tan sols el menciona.
Va ser cònsol per segona vegada el 490 aC i era un membre del grup de cinc enviats a Coriolà quan aquest assetjava Roma. Va ser interrex l'any 480 aC per dirigir els comicis consulars i en aquell mateix any va aconsellar la guerra contra Veïs. El seu germà Tit Larci Flavus també va ser cònsol dos cops.

## Referències

* ↑ William Bodham Donne, «Flavus, Lartius 1. Sp. Lartius Flavus», a William Smith (lexicògraf) A dictionary of Greek and Roman biography and mythology vol. II, Boston, C. Little i J. Brown, 1867, pàgina 175
# Pròtesi amovible

Una pròtesi amovible mucosoportada és un aparell protètic que s'utilitza en persones a les quals els manquen dents. Poden ser de resina o de metall-resina, en aquest segon cas són esquelètics.
Totes dues són mucosoportades, però si la persona conserva alguna dent romanent, es diu que són dento-mucosoportades, perquè no tindrà només suport mucós sinó que també hi haurà suport dentari alhora.

## Referències

* ↑ disseny de pròtesis removibles i aparells d'ortodòncia, de Josep Mº Fonollosa Pla
# Mustafa Merry

Mustafa Merry (àrab: مصطفى ميري) (Casablanca, 21 d'abril de 1958) és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a Valenciennes.

## Referències

* ↑ «Mustapha Merry Biography and Statistics». Sports Reference. Arxivat de l'original el 18 d'abril 2020. [Consulta: 15 agost 2009].
* ↑ Barreaud, Marc. Dictionnaire des footballeurs étrangers du championnat professionnel français (1932-1997). L'Harmattan, Paris, 1998. ISBN 2-7384-6608-7.
# Stoletov (cràter)

Stoletov és un cràter d'impacte lunar pertanyent a la cara oculta de la Lluna. Es troba en l'hemisferi nord, a menys d'un diàmetre al nord de Kulik. Al nord-oest d'Stoletov es troba Montgolfier.
És una formació desgastada i erosionada. Presenta un cúmul combinat de petits impactes en el bord nord i petits cràters travessant els bords sud i oest. Les parets internes i el sòl interior manquen relativament de trets significatius. Posseeix un petit cràter al sud del punt mitjà.

## Cràters satèl·lit

Per convenció aquests elements són identificats en els mapes lunars posant la lletra en el costat del punt mitjà del cràter que està més proper a Stoletov.
| Cràters satèl·lit | Stoletov Coordenades Diàmetre C 46° 18′ N, 153° 36′ O﻿ / ﻿46.3°N,153.6°O﻿ / 46.3; -153.6﻿ (Stoletov C) 36 km Y 46° 30′ N, 155° 36′ O﻿ / ﻿46.5°N,155.6°O﻿ / 46.5; -155.6﻿ (Stoletov Y) 22 km |

## Enllaços externs

* "Stoletov (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 25 juny 2018].
* «LROC :: QuickMap - Targeting Mapa LROC» (en anglès). [Consulta: 25 juny 2018].
* «The-moon.wikispaces.com: Stoletov» (en anglès). [Consulta: 25 juny 2018].
# Parastegophilus

Parastegophilus és un gènere zoològic de peix gat (ordre Siluriformes) de la família de les Trichomycteridae.

## Taxonomia

* Parastegophilus maculatus (Steindachner, 1879)
* Parastegophilus paulensis (Miranda Ribeiro, 1918)
# Traktove

«Traktove» té aquests significats:
* Traktove (Krasnoperekopsk), localitat de la República Autònoma de Crimea
* Traktove (Krasnogvardiske), localitat de la República Autònoma de Crimea
# Anna Junyer Genover

Anna Junyer Genover (Figueres, Alt Empordà, 4 juliol de 1963) ha estat una jugadora i entrenadora de bàsquet catalana. Com a entrenadora, ha treballat a diversos clubs i a la Federació espanyola com a responsable de l'equip 3x3.
Anna Junyer va jugar a la Lliga estatal durant 13 anys, guanyant 8 títols de Lliga i 7 de Copa. Va començar al club Adepaf de Figueres, a l'edat de 13 anys, i va passar aviat a jugar amb les sèniors. Als 18 anys, va arribar a la primera divisió i va passar la major part de la seva carrera a clubs catalans: Picadero JC - conegut successivament com a PICEFF Barcelona, Picadero Evax, Íntima Barcelona, Picadero Comansi i finalment Natural Cusí - El Masnou Bàsquetbol, Sabor d'Abans i Caixa Tarragona Tortosa.
Va fitxar pel Dorna Godella valencià el 1991, havent de renunciar a jugar als Jocs Olímpics del 1992, i va guanyar dues vegades el Campionat Europeu. El 1992, després de tota una temporada sense perdre, va guanyar el triplet (Lliga, Copa i Campionat d'Europa) amb el Club Bàsquet Dorna Godella.

## Palmarès

* 2 Eurolligues de bàsquet femenina: 1991-92, 1992-93
* 8 Lligues espanyoles de bàsquet femenina: 1982-83, 1986-87, 1987-88, 1988-89, 1989-90, 1990-91, 1991-92, 1992-93
* 8 Copes espanyoles de bàsquet femenina: 1982-83, 1984-85, 1985-86, 1986-87, 1987-88, 1988-89, 1991-92, 1992-93
* 8 Lligues catalanes de bàsquet femenina: 1981-82, 1982-83, 1983-84, 1984-85, 1985-86, 1986-87, 1987-88, 1989-90

## Referències

* ↑ «Anna Junyer Genover». Enciclopèdia de l'esport català. Barcelona: Grup Enciclopèdia Catalana.
* ↑ Padrosa Gorgot, Inés. Diccionari biogràfic de l’Alt Empordà. JUNYER GENOVER, Anna. Diputació de Girona, 2009, pàg. 440. ISBN 978-84-96747-54-8.
* ↑ «Anna Junyer : Breve estancia en los banquillos .». [Consulta: 1r octubre 2017].
* ↑ «Máximas anotadoras de las finales de Copa | Baloncesto enCancha». Arxivat de l'original el 2017-10-02. [Consulta: 1r octubre 2017].
* ↑ «Anna Junyer, la primera base moderna (1992)». [Consulta: 1r octubre 2017].

## Enllaços externs

* Ana Junyer Genover - FEB
# Riu Purus

El riu Purus és un afluent del riu Amazones a l'Amèrica del Sud. La seva llargada és de 3.590 km, la conca de drenatge és de 63.166 km² i el seu cabal hidràulic mitjà de 8.400 m³/s.
El riu Purus neix al Perú, a una altitud d'uns 500 m, en la serra de Contamana (regió Ucayali), amb diverses capçaleres i es dirigeix al nord-est. Entra al riu Amazones a l'oest del riu Madeira. Flueix a través d'un bosc continu a través d'una gran depressió del terreny entre el riu Madeira i el riu Ucayali. El riu Purus forma una petita part de la frontera internacional entre el Brasil i el Perú. El seu principal afluent és el riu Acre. És navegable per vaixells grans durant 2.650 km

## Vegeu també

* Llista de peixos del riu Purus
* William Chandless

## Enllaços externs

* Encyclopædia Britannica - Purus River.
# Etapa limitant

La reacció limitant o etapa limitant (en anglès, RDS) és un terme que s'utilitza per designar l'etapa més lenta en una reacció química i, per tant, la que en determina la velocitat.
Per exemple, la reacció
    NO₂(g) + CO(g) → NO(g) + CO₂(g)
té lloc en dues etapes elementals:
* NO₂ + NO₂ → NO₃ + NO (etapa lenta)
* NO₃ + CO → NO₂ + CO₂ (etapa ràpida)
Com que en la segona etapa es consumeix el NO₃ produït en l'etapa lenta, la velocitat de la reacció està limitada per la velocitat de la primera etapa.

## Referències

* ↑ «3.2.3: Rate Determining Step» (en anglès), 02-10-2013. [Consulta: 24 agost 2021].
* ↑ «Reaction Mechanisms | Boundless Chemistry». [Consulta: 24 agost 2021].